

**Escrit d’al·legacions en procediment penal de menors (art. 31 LO 5/2000, de responsabilitat penal dels menors)**

**Autor: Marcel Molina i Conte (advocat)**

**Jutjat de Menors núm. ....**

**de ..........**

Expedient .......

**Al Jutjat de Menors**

......................., advocat/da de .................. *(identifiqueu amb nom i cognoms al menor expedientat)*, tal com consta acreditat a les actuacions, manifesto:

D’acord amb el que estableix l’article 31 de la Llei orgànica, 5/2000, de 12 de gener, reguladora de la responsabilitat penal dels menors, formulo l’escrit d’al·legacions.

**Al·legacions**

1. No són certs els fets relatats pel Ministeri Fiscal i l’acusació particular en els seus escrits d’al·legacions respectius.

El que va passar realment el dia dels fets va ser ............................. . *(Feu el relat dels fets que voleu defensar al judici.)*

1. Els fets explicats a la conclusió primera no són constitutius de cap delicte.
2. En no existir cap delicte, no es pot parlar d’autoria o de participació en els fets.
3. En relació amb les circumstàncies personals del menor ............................... . *(Feu aquí les al·legacions que corresponguin en relació amb les circumstàncies personals, socials i familiars del menor, tenint en compte l’informe de l’equip tècnic.)*
4. Escau la lliure absolució del menor.
5. No escau establir una condemna en matèria de responsabilitat civil. *(Incloeu aquest apartat només si alguna de les acusacions demana responsabilitat civil. En cas contrari, esborreu-lo.)*

**Sol·licito:** Que tingui per formulat l’escrit d’al·legacions del menor ................... .

**Altressí**

**Exposo:** Que **p**er a l’acte de l’audiència proposo els mitjans de prova següents: *(Aquí només consten les més típiques, però podeu afegir totes les que siguin necessàries.)*

1. Exploració del menor
2. Testifical de les persones següents, les quals han de ser citades judicialment d’acord amb el que estableix l’article 784.2 de la LECr: *(Identifiqueu amb nom i cognoms els testimonis, així com els domicilis on han de ser citats.)*
   1. *................*
   2. *................*
   3. *................*
   4. Agents del cos de policia ............................ amb número de TIP ...., ....., ...... i ....., els quals han de ser citats mitjançant el seu superior jeràrquic.
3. Pericial del metge/essa forense, ........................, perquè ratifiqui i, si escau, ampliï, l’informe que consta als folis .......... . *(Si heu de proposar una altra pericial, sol·liciteu-la a continuació d’aquesta.)*
4. Documental consistent en la lectura dels folis de l’expedient núm. ...., ...., ....., .... i ....., excepte que les parts acusadores, per entendre’s informades del seu contingut, hi renunciïn, de la qual cosa s’haurà de prendre nota a l’acta de l’audiència i tot això sens perjudici de l’obligació imposada a l’òrgan judicial a l’article 726 de la LECr.

**Sol·licito:** Que tingui per proposats els mitjans de prova de què es pretén valdre aquesta defensa a l’acte del judici oral i, després de declarar-ne la pertinença, disposi tot allò necessari per a la seva pràctica.

**Altressí**

**Exposo:** Que en interès del menor i d’acord amb el que estableix l’article 35.2 de la Llei orgànica, 5/2000, de 12 de gener, reguladora de la responsabilitat penal dels menors, demano que les sessions de l’audiència no siguin públiques.

**Sol·licito**: Que disposi de conformitat.

..............., ....... de/d’................. de ..............

(*signatura*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94